
1. ESIPUHE


Tätä kirjaa kirjoittaessa piti ikävä kyllä monessa kohtaa ottaa huomioon vallitsevaa hyvinkin ihmisoikeuksien ja lännettymisen nimissä tapahtuvaa suomalaisvastaista ilmapiiriä mikä meillä vallitsee tänä päivänä vuonna 2025. En pelkää, että minua nimitellään ala-arvoisilla ilmauksilla, kuten putinisti ja rasisti joita nykypäivänä pahoinvoivat luuserit viljelevät ihmisiä kohtaan, jotka eivät suostu papukaijan lailla toistamaan suomalaisen huoltovarmuuskeskus Mediapoolin kontrolloiman valtamedian mantroja. Minulle riittää, että tiedän itse missä mennään ja mitä tapahtuu. Minä kyllä tunnen itseni ja kuka minä sisimmässäni olen. Koirat haukkuu ja karavaani kulkee.


Jotta pystyt ymmärtämään kuka sinä olet ja mistä sinä tulet, sinun tulee ymmärtää menneisyytesi. Me suomalaiset olemme erittäin ainutlaatuisen harvinainen kansa, joka on kolunnut läpi ne karut suot ja julmat korvet säilyttäen suomalaisuutemme vaikeuksienkin jälkeen aina ja aina uudelleen ja uudelleen. Täytyy kunnioittaa sitä arvokasta perintöä ja varjella myös tulevaisuudessakin suomalaista alkuperää ja sen kauneutta tietysti modernin ajan hengessä.










2. JOHDANTO


Tiedämmekö me todella aidosti, että mitkä asiat tekevät meistä suomalaisia? Tätä olisi minusta hyvä kysyä itseltään ennen kuin tämän kirjan tarjoaman matkan suomalaisuuden jälkiin aloitat.


Tekeekö meistä suomalaisen se kieli, jota me puhumme? Tekeekö meistä suomalaisen tämän pohjolan perukan nälkämaan rajat, joihin me synnyimme? Entä tekevätkö meistä suomalaisen ne satoja vuosia vanhat tavat, joihin me kasvamme, vai ne kansan syvimmässä DNA:ssa piilevät tunteet, joita herättää metsän hiljaisuus, jäinen avanto, puulta tuoksuva vasta lämmitetty sauna tai Maamme-laulu, jonka on sanoittanut Johan Ludvig Runeberg? Suomalaisuus ei ole koskaan ollut yksinkertainen käsite, siitä kertoo jo pelkästään Suomen kansan vaellus Volga,- Oka- ja Kama-jokien varrelta nykyisille sijoilleen.


Erilaisten heimojen hiljattainen sulautuminen yhteen, alun sotien ja kanssakäynnin vaikeuksien jälkeen. Tämä matka ei missään nimessä ole valmis täydellinen kuva, vaan hämähäkinseitin tapainen sekava epäjärjestyksellinen tutkimusmatka siihen keitä me todella olemme. Jatkuva matka, joka elää jatkuvasti menneisyyden, nykyhetken ja tulevaisuuden harmoniassa.


Tämä kirja on siis tottatotisesti kiehtova matka suomalaisuuden jäljille. Kirja ei pyri antamaan lopullisia vastauksia, vaan kirja yrittää luoda meissä ajattelua siitä mitä on olla suomalainen.


Kysymys, joka voi kuulostaa meidän korvaamme itsestäänselvyydeltä, jos lähdemme asiaa syvemmin tutkimaan sitä se ei todellakaan ole vaan mutkikas dramaattinen tarina.


Suomalaisuus on ollut historian vilinässä niin jylhä, arvokas ja periksiantamaton kuin tämä karu maakin on, verellä, hiellä ja kyyneleillä rakennettu yhteiskunta kaikkine kauheuksineen ja julmuuksineen joita tämä ahkera kovaa työtä tekevä kansa on matkansa varrella joutunut kokemaan.


Historiankirjoitus kirjoitetaan yleensä voittajien vinkkelistä, isojen herrojen vankassa kynän otteessa. Suomalaisuuden jäljillä tarkkailee suurennuslasin kanssa tavallisen suomalaisen rahvaan matkaa, edesottamuksia ja muistoja. Me ihmiset rakennamme yhteiskunnan ja luomme sille historian. Kirjassa siis tarkkailemme suomalaisuuden rakentumista hyvinvointivaltion juhlan täyteisessä perus arjessa, raskaissa ja verisissä sodissa, sekä kaikkea muuta maan ja taivaan väliltä.


Miten tämä mystinen kiehtova suomalainen identiteetti syntyi, mistä se juontaa juurensa ja jäikö joidenkin arvokas ääni kuulematta tällä kivisellä polulla?


Kirjan käsittelee asioita siis yksinkertaisella, mutta kauniilla tavalla. Suomalaisuutta ei voi tietysti ymmärtää ilman suomalaisia itseään. Täten kirjassa pyrimme katsomaan historiaa ja nykyhetkeä suomalaisten tavallisten pulliaisten silmin. Ei millään tietokirjan pölyisellä väsyneellä kerronnalla, vaan suomalaisten perinteiden polkuna. Tämä polku kulkee kansallisromantiikan maisemista hyvinvointivaltion rakentamiseen, sotien traumoista monikulttuurisuuden kysymyksiin ja tulevaisuuden suomalaisuuden etsintään.


Olemme kaikki tavalla tai toisella omasta mielestämme oikeilla jäljillä, tämä käsittää menneisyytemme, juuremme, tai tulevaisuuden toiveidemme suhteen. Suomalaisuuden jäljet eivät ole kiveen hakattuja. Nämä jäljet elävät kielessä, tavoissa, hiljaisuudessa ja yhteisessä muistin maisemassa. Tämä kirja kutsuu sinut seuraamaan niitä jälkiä salapoliisin tapaan, jotta löytäisit oman itsesi näköisen tavan nähdä, kuinka monesta polusta suomalaisuus rakentuu.










3. JOKIMAISEMIEN VARRELLA - SUOMI ELÄÄ VEDESTÄ


Liekö ihmekään, että Suomea on monesti sanottu tuhansien järvien maaksi, Suomessahan on virallisten tietojen mukaan noin 187 888 järveä, nämä järvet täyttävät 10% Suomen pinta-alasta. Pitäisikö siten Suomea alkaakin kutsua “satojen tuhansien järvien maaksi”. Vesi- ja vesireitit ovatkin olleet suomalaisen kansan historian muodostumisessa erittäin isossa roolissa, melkeinpä elokuvaa tähdittävässä pääroolissa. Muiden itämerensuomalaisten ja länsiuralilaisten kansojen tapaan suomalaisten geneettinen perimä ja kielellinen kehitys on aloittanut matkansa kohti nykyistä tuntemaamme Suomea Volga-, Oka-, ja Kama-jokien välillä. Tutuksi tullut Volgan mutka teoria siis kyseessä. Ajan kuluessa esivanhempamme “kyllästyivät” samoihin tuttuihin maisemiin ja lähtivät etsimään uutta saapuen Dnepr-joen varrelle, josta matka jatkui Väinäjoen kautta kohti Itämerta. Muuttoaallot toivat siis meidän esivanhempamme nykyisille sijoilleen asuttamaan vielä tuolloin täysin tuntematonta Suomea. Tietysti ensimmäisenä lähtivät liikkeelle Suomen alkuperäiskansa saamelaisten esivanhemmat, jotka saapuivat Suomen alueelle 1700-1300-luvuilla ennen ajanlaskun alkua. Myöhemmin perässä seurasivat suomalaiset esivanhemmat, jotka asettuivat asumaan saamelaisten esivanhempia etelämmäksi. Jo tässä vaiheessa pääsemmekin todistamaan sitä, kuinka Suomessa on kautta aikojen elänyt erilaisia heimoja ja yhteisöjä, myöhemmin kirjassa tulemme näkemään mitkä asiat vaikuttivat siihen, että nämä kyseiset erilliset heimot alkoivatkin puhaltamaan yhteen hiileen. Suomen alueella on ollut toki ihmisiä jo noin 11 000 vuoden ajan, mutta ensimmäiset Suomen asuttajat olivat metsästäjä-keräilijä kansaa, joilla ei ollut mitään tekemistä myöhempien saamelaisten ja suomalaisten esivanhempiemme muuttoliikkeen, kulttuurin tai kielen kanssa. Ensimmäiset ihmiset alkoivat saapua Suomeen siis pian viimeisen jääkauden päättyessä, noin vuonna 8900 ennen ajanlaskun alkua. Nämä kyseiset Suomea asuttamaan tulleet ihmiset olivat metsästäjä-keräilijöitä, tämä porukka todennäköisesti tuli sekaisin idän, etelän ja kaakon ilmansuunnista. Kyseinen metsästäjä-keräilijä yhteisö eivät olleet siis suomalaisia käsitteen nykyisessä etnis-kielellisessä merkityksessä. Kirjailija Aarno Karimo kuvaa fiktionaalisessa Kumpujen Yöstä kirjasarjassaan suomalaisten saapuneen nykyisen Suomen alueelle itäisestä alkukodistaan. Tämä siis tarkoittaa sitä, että teoksessaan Karimo esittää suomalaisten kehittyneen ja polveutuneen muinaiskansoista, jotka muuttivat Suomeen itäisiltä alueilta. Karimon mukaan kyseessä on siis vanha heimoyhteisö, joka koki vaelluksen tai laajentumisen kohti nykyistä asuinsijaansa. “Ja urhoot astuvat kumpuin yöstä ja kertovat muinaiskansan työstä.” kirjoittaa Karimo teoksessaan.


Suomalaisen kansan voimme katsoa syntyneen noin 800–1200 jälkeen ajanlaskun alun rautakauden lopulla ja varhaiskeskiajalla. Tuon ajan Suomessa oli muodostunut alueellisia kulttuureja ja kielimuotoja, kuten varsinaissuomalaiset, hämäläiset ja karjalaiset. Suomen heimot ja heidän omat reviirinsä alkoivat muodostua luvaten verisiä sotia muun muassa Novgorodin tukemien karjalaisten ja Ruotsin tukemien hämäläisten välillä. Sakari Topelius kertoi tästä historiallisesta eripurasta vuoden 1876 Maamme kirjassa.


Legendaarisessa kirjassa Topelius mainitsee siitä, että hämäläiset ja karjalaiset taistelivat keskenään muinaishistoriallisina aikoina, syitä näihin kahakoihin olivat muun muassa vesireittien hallinta ja metsästysmaat. Kyseisten heimojen väliset yhteenotot ja koston kierteet ovat iso ja erittäin mielenkiintoinen osa Suomen varhaishistoriallista kertomusta.


Topelius ei esitä näitä yhteenottoja edes kovin negatiivisessa valossa, vaan pikemminkin tuntuu korostavan, että jyrkistäkin ristiriidoista huolimatta nämä kansanosat muodostavat yhdessä suomalaisen kansan, jossa erilaiset tietyille heimoille sterotyyppisesti ominaiset luonteenpiirteet täydentävät toinen toisiaan, kuin kiinalaisen filosofian käsite Jing ja Jang, sillä tämä kiinalaisen sivilisaation käsite kuvaa vastakohtien välistä tasapainoa ja vuorovaikutusta. Heimojen välisissä yhteenotoissa oli taustalla myös toki Ruotsin ja Novgorodin omien etujen ajaminen kyseisten heimojen avulla. Eerikin kronikassa kuvataan osuvasti tuon ajan itämeren kahinoita, kun Novgorodin valtakunnan liittolaisina olleiden karjalaisten sotaretkestä Ruotsin tuolloiseen pääkaupunkiin Sigtunaan vuonna 1187 kerrotaan seuraavanlaisesti.


"Karjalaiset aiheuttivat Ruotsissa suurta vahinkoa ja levottomuutta. Oli sitten tyyni tai myrsky, he tulivat mereltä salaa Sveanmaan saaristoon nousten ylös Mälarnille useimmiten saariston kätköistä etenevällä sotajoukolla. Kerran he saivat päähänsä polttaa Sigtunan. He polttivatkin sen niin perin pohjin, ettei kaupunki vieläkään ole toipunut. Siellä surmattiin arkkipiispa Johannes, mistä moni pakana riemuitsi.


Siitä, että kristittyjen kävi niin huonosti, iloitsivat sekä karjalaiset, että koko Venäjänmaa. Se vahvisti heidän intoaan sotia.”


Niin hämäläisissä, varsinais-suomalaisissa, kuin karjalaisissa heimoissa tuohon aikaan vaikuttivat erilaiset heimopäälliköt, joista myös eräiden historiallisten lähteiden mukaan puhutaankin suomalaisina muinaiskuninkaina. Kuningas sanan alkuperä onkin vanhassa itämerensuomalaisessa sanassa, jonka vastineena pidetään muinaisgermaaninsta sanaa kuningaz.


Suurin osa näistä Suomen muinaiskuninkaita käsittelevistä lähteistä tulikin muista pohjoismaista. Erilaisten tutkimusten mukaan kyseiset suomalaiset muinaiskunikaat olivatkin todennäköisemmin paikallisten heimojen päälliköitä, eivätkä varsinaisia kuninkaita.


Tästä kaikesta edellämainitusta pääsemmekin myös nykypäivän tapahtumiin “historia toistaa itseään” mielessä.


Volgan mutkalta liikkeelle lähtemisen osalta on myös toinen vähintäänkin todella mielenkiintoinen tarina, johon suomalais-ugrilaiset kansat osallistuivat, nimittäin Venäjän valtion perustamiseen. Historiallinen tähänkin päivään asti säilynyt Nestorin kronikka kertoo seuraavanlaisesti Venäjän valtiollisesta synnystä.


“Ne neljä heimoa, jotka oli pakotettu maksamaan veroja varjageille (viikingeille), tshuudit, slaavit, merjalaiset ja krivitshit ajoivat varjagit takaisin meren taakse, kieltäytyivät maksamasta heille enempää veroa ja ryhtyivät hallitsemaan itseään. Mutta heidän keskuudessaan ei ollut lakia, ja heimo nousi heimoa vastaan. Siten heidän välilleen syntyi eripura, ja he alkoivat sotimaan toisiaan vastaan. He sanoivat toisilleen:


"Etsikäämme ruhtinasta, joka voi hallita meitä ja tuomita meitä kuten on tapana." Siten he menivät meren yli varjagien


(viikingien) luo, Rusiin. Nämä varjagit (viikingit) tunnettiin ruseina, aivan kuten jotkut ovat ruotsalaisia, toiset normanneja ja angleja, ja vielä toiset gotlantilaisia, sillä heidät nimettiin siten. Tshuudit, slaavit, krivitshit ja vepsäläiset sanoivat sitten ruseille: "Maamme on suuri ja rikas, mutta siinä ei ole järjestystä. Tulkaa hallitsemaan ruhtinaina, hallitsemaan meitä."


Kolme veljeä sukulaisineen valittiin. He toivat mukanaan kaikki rusit ja muuttivat. Vanhin Rurik asettui Novgorodiin, toinen Sineus Beloozeroon ja kolmas Truvor Izborskiin. Näistä varjageista Rusin maa sai nimensä (prozvalas’ Russkaia zemlia).


Siten Novgorodissa asuvat polveutuvat varjagien heimosta, mutta aiemmin he olivat slaaveja.” Liekö siis ihmekään, että nykypäivän Venäjältä löytyy edelleenkin suomenkielisiä historiallisia paikannimiä mukaan lukien suuren valtakunnan arvokkaan pääkaupungin Moskovan, jonka suomenkielinen nimi on Mustajoki. Moskovan lähialueilla asui mahdollisesti suomalais-ugrilaisia kansoja, kuten muinaismordvalaisia, merjalaisia ja muromalaisia, noin ennen 1000-lukua, jonka jälkeen slaavilaista asutusta alkoi muodostua alueelle. Nämä Moskovan seuduille asettuneet kansat puhuivat kieliä, jotka olivat sukua suomelle ja muille suomalais-ugrilaisille kielille.


Monet jokien ja järvien nimet periytyvät mahdollisesti näiltä varhaisilta kansoilta. Nimi Mustajoki voisi siis teoreettisesti hyvin olla suomesta tai sen sukukielistä periytyvä käännös tai säilynyt nimike, joka on myöhemmin käännetty venäjän kielelle.


Nimessä on mahdollinen suomalais-ugrilainen alkuperä, mutta varmaa dokumentoitua näyttöä ei tästä kyllä löydy. Nimi


Mustajoki voikin olla mahdollisesti muinaisten paikallisten kielten jäänne, joka on käännetty venäjäksi, sillä kyseessä on melko yleinen ilmiö todella pitkän historian omaavalla monikulttuurisella Venäjällä vanhojen paikannimien osalta, monet näistä nykyisistä venäjänkielisistä nimistä pohjautuvat mahdollisesti ei-slaavilaisiin alkuperiin. Tässäkin pääsemme taas siihen suomalaisen kansan itäiseen yhteyteen ja perimään.


Suomen jo valmiiksi rikasta monikulttuurista asujaimistoa tuli täydentämään Ruotsin vallan alla emämään ruotsalaiset siirtolaiset 1100-1300-lukujen aikana. Muuttoliike suuntautui varsinkin Ahvenanmaalle, Satakuntaan ja Varsinais-Suomeen, sekä vielä näiden lisäksi Uudellemaalle, Kymenlaaksoon ja Pohjanmaalle. Erinäisten nimistötutkimuksen perusteella on voitu päätellä, että moni ruotsalaisista siirtolaisista oli kotoisin Keski-Ruotsista Södermanlandin, Upplandin, Västmanlandin, Närken ja Östergötlandin suunnilta. Arvioiden mukaan Suomeen tuolloin muuttaneita ruotsalaisia oli tuhansia lähtijöitä. Kyseinen nimistötutkimus auttaa selvittämään Suomen keskiaikaisen asutuksen syntymistä , sekä sen rakenteita. Ruotsalaisten siirtolaisten muuttoaallon suuntaa ja laajuutta, suomalaisen ja ruotsalaisen kansan kulttuurista ja kielellistä kehitystä kulttuurien ja kielten kohdatessa toisensa päivittäisessä kanssakäymisessä. Yksi syy siirtolaisten tulemiseen pakanalliseen suomalaista muinaisuskontoa harjoittavaan Suomeen oli tietysti kruunun vallan pönkittämisen lisäksi tuohon aikaan tärkeänä yhteiskunnallisena asiana olleet uskonnolliset kysymykset.


Ruotsi tekikin tuolloin ristiretkiä Suomeen ja ruotsalaisen väestön muuton Suomeen toivottiin edistävän käännytystyötä, jossa suomalaisista tehtiin Katolisen kirkon oppeja noudattavia kristittyjä palvelemaan Ruotsin kruunua. Yksi lisäksi monikulttuurisen Suomen oiva esimerkki historian kautta on Viipuri ja Karjalankannas. Nimittäin esimerkiksi. Kansainvälisen Viipurin kauppakaupungin katukuvassa kuuli kielien osalta suomea, ruotsia, venäjää, sekä saksaa. Uskontojen osalta kaupungin hengellistä elämää piti pystyssä luterilaiset, ortodoksit, juutalaiset ja katolilaiset. Etnisyys Suomen ajan Viipurissa oli kirjavaa, kun suomalaiset, venäläiset, saksalaiset ja juutalaiset olivat merkittäviä väestöryhmiä. Kannaksella taas vaikuttivat venäläiset ortodoksisen uskontonsa kanssa, joka lisäsi kulttuurien sulatusuunin tehoa alueella.


Kuten saatamme huomata Suomi on maantieteen lisäksi myös kulttuurisesti ja uskonnollisesti lännen ja idän välisen valtakamppailun puristuksissa. Läntisiä ja itäisiä vaikutteita suomalaiseen päivittäiseen elämäntapaan tulee sieltä ja täältä suoranaisesti sinkoillen. Suomessa lännen ja idän miekat ovat aina olleet törmäyskurssilla miekkojen kahinan ollen iso osa Suomen historian kirjoitusta tähänkin päivään saakka, sijaiskärsijänä isojen herrojen valtataisteluissa on ollut aina Suomen tavallinen kansa, joka on maksanut kalleimman hinnan jatkuvasta sotimisesta.


Suomalainen identiteetti on syntynyt pitkälti maantieteellisessä eristyksessä mutta samaan aikaan ollut myös jatkuvassa vuorovaikutuksessa idän ja lännen suurvaltojen kanssa.


Maamme luonnonolosuhteet, laajat metsät, lukemattomat järvet ja pitkä talvi ovat olleet enemmän suuressa osassa kansan kohtalon polulla. Nämä rajut olosuhteet ovat muokanneet suomalaista luonnetta, yhteisöllisyyttä, sekä kansallista tarinaa.


Suomalaisuus on kietoutunut syvästi siihen, millaisessa maassa suomalaiset ovat asuneet.


Suomen maantiede on vaatinut ihmisiltä sitkeyttä ja kovaa työtä. Hajanaiset kylät, karu maa ja hedelmättömät suot synnyttivät omavaraisia, mutta toisistaan riippuvaisia yhteisöjä.


Elämä oli kovaa, mutta juuri tämä kovuus opetti yhteisöllisyyttä, selviytymistä, kiitollisuutta, kurinalaisuutta ja sinnikkyyttä.


Kaikki nämä piirteitä, joita yhä tänään pidetään suomalaisuuden ytimessä ja arvostetaan suuresti. Erämaa ei ollut vain vastustaja vaan myös suojelija, sen keskellä kasvaneet ihmiset omaksuivat hiljaisuuden, luonnon kunnioituksen ja tietynlaisen syvän, sanoittamattoman mielenmaiseman. Varsinkin varhaisille suomalaisille metsä oli mystinen paikka, johon liittyi paljon taikauskomuksia.


Suomi jäi maantieteensä takia eurooppalaisten kulttuurivirtojen laitamille. Täällä pohjolan perukoilla ei ollut Rooman teitä, roomalaisia columnoita eikä renessanssipalatsien kaupunkikulttuuria. Vertailuna vaikka se, että antiikin kreikkalaiset asustelivat Krimin niemimaalla 700–600-luvuilla ennen ajanlaskun alkua, roomalaiset asuttivat Britteinsaarta noin vuodesta 43 jaa. vuoteen 410 jälkeen ajanlaskun ja roomalaiset asuivat nykyisen Saksan alueella Reinin länsipuolella noin vuodesta 15 ennen ajanlaskun alkua. 400-luvun alkuun jälkeen ajanlaskun. Juuri tämä Suomen maantieteellinen syrjäisyys loi pohjan omaleimaiselle kulttuurille, jota hallitsi kansanrunous, luonnonuskonnot, kalevalainen perintö ja vahva suullinen traditio. Järvien ja metsien halkoma maa oli kuin luotu tarinankertojille korpia kahlaaville kulkijoille, jotka toivat uutta mutta säilyttivät samalla myös vanhaa.


Kielellinen eristäytyminen erityisesti suomen ja saamen kielten säilyminen ruotsin ja venäjän puristuksessa on osaltaan maantieteellinen ilmiö, kuten Virossakin, viron kielen säilyminen vuosisatojen mittaisessa Tanskan, Saksan, Ruotsin ja Venäjän vallan alla oli osittain maantieteellinen ilmiö, sillä suurin osa virolaisista asui maaseudulla tuohon aikaan ja valtaapitävien kieliä kuuli lähinnä kaupungeissa. Suomessa laajat asumattomat alueet loivat tilaa paikalliskulttuurien säilymiselle. Juuri maantieteellinen hajanaisuus mahdollisti kielen ja kansan ominaispiirteiden kehittymisen sellaisiksi, että niistä 1800-luvulla kyettiin luomaan kansallinen kertomus.


Itärajan asema on ollut historiallisesti ratkaiseva tälle itäiselle rajamaalle. Suomi on ollut Ruotsin ja Venäjän rajamaa aina, samalla linnake lännen ja idän välillä, samalla molempien vaikutuspiirissä. Tämä kaksinapainen asema näkyy yhä kulttuurissamme vahvasti. Suomeen vakiintunut länsimainen hallintoperinne, sekä ortodoksinen perintö elävät rinnakkain.


Maantieteellinen asema on pakottanut suomalaiset ymmärtämään sekä omaa itsenäisyyttään että osuuttaan suuremmassa maailmassa. Suomen maantiede ei ole ollut passiivinen tausta suomalaisuudelle, se on ollut sen ehto ja edellytys. Kansallinen identiteetti on kasvanut kivisestä maasta, vetisestä maisemasta ja pitkistä etäisyyksistä. Suomalaisuus on luonnon muovaamaa kulttuuria, juurevaa, hiljaista ja syvää kuin metsä järven takana. Suomalainen maisema ei ole vain fyysinen näkymä, se on myös tunne, ajatus ja kokemus. Luonto on ollut keskeinen aihe suomalaisessa taiteessa niin kirjallisuudessa, musiikissa kuin kuvataiteessakin. Sata vuotta sitten syntynyt kansallisromanttinen taide ei pelkästään kuvannut metsää ja järveä sillä se muovasi tapaa, jolla suomalaiset oppivat näkemään itsensä. Kalevalan vaikutuksesta taiteilijat alkoivat


1800-luvulla etsiä suomalaisuuden ydintä luonnosta. Akseli Gallen-Kallelan tummasävyiset metsäkuvat ja Väinämöisen hahmo synnyttivät kansallisen kuvaston, jossa metsä on paitsi koti, myös pyhä tila. Myös Eero Järnefeltin ja Pekka Halosen maalauksissa suomalainen luonto saa lähes uskonnollisen merkityksen: se on hiljainen ja väkevä, täynnä mieltä ja mystiikkaa.


Runoilijat kuten Eino Leino ja Otto Manninen eivät käyttäneet luontoa vain maisemallisena taustana, vaan olemuksellisena osana ihmiselämää. Luonto oli kohtalonkumppani, peili ja vihollinen samanaikaisesti. Jean Sibeliuksen sävellykset, kuten Finlandia ja Tapiola, ovat säveliä suomalaisesta maisemasta. Ne eivät ole pelkästään musiikkia, ne ovat tunnekuvia metsästä, sumusta ja hiljaisuudesta. Vaikka modernismi toi taiteeseen urbaanimpia teemoja, suomalainen taide ei koskaan täysin jättänyt metsää taakseen. Paavo Haavikon runoudessa metsä on poliittinen vertauskuva. Hannu Väisäsen tai Marjatta Tapiolan teoksissa luonto pirstoutuu, mutta ei katoa. Nykytaiteessakin suomalaisuus näkyy usein ekologisena herkkänä suhteena luontoon, ei valmiina maisemana vaan jatkuvana vuorovaikutuksena.


Suomen puolustuksellinen ajattelu on muotoutunut maantieteen ehdoilla. Harvaanasuttu maa, laajat metsät, tuhannet järvet ja pitkä maaraja ovat kautta historian pakottaneet suomalaiset kehittämään sodankäyntitaitoja, jotka perustuvat liikkuvuuteen, paikallistuntemukseen ja luonnon hyödyntämiseen.


Talvisota 1939–1940 on esimerkki siitä, miten maantiede voi muuttua puolustusvoimaksi. Neuvostoliiton panssarit ja tykistö juuttuivat soihin, metsäteihin ja pakkasiin. Suomalaiset joukot hyödynsivät maaston tuntemusta ja liikkuvaa sissitaktiikkaa.


Hiihtojoukot, maastopuvut ja maaston hyväksikäyttö muodostivat suomalaisen korpisotilaan perikuvan.


Sotien jälkeen Suomen puolustussuunnittelu ei rakentunut bunkkereiden varaan, vaan liikkuvan aluepuolustuksen mallille.


Laaja maa ja pitkä raja tarkoittivat, ettei voitu rakentaa rintamalinjaa kuten Keski-Euroopassa. Sen sijaan suomalainen sotilasoppi painotti nopeaa siirtymistä, reservin merkitystä ja alueellista organisaatiota eli strategiaa, joka on edelleen perustana Puolustusvoimien toiminnassa.

